CELEX: 62010CO0438
Language: lv
Date: 2011-07-13 00:00:00
Title: Tiesas rīkojums (piektā palāta) 2011. gada 13.jūlijā.#Direcţia Generală a Finanţelor Publice Bacău un Administraţia Finanţelor Publice Bacău pret Lilia Druţu.#Lūgums sniegt prejudiciālu nolēmumu: Curtea de Apel Bacău - Rumānija.#Reglamenta 104. panta 3. punkta pirmā daļa - Iekšējie nodokļi - LESD 110. pants - Piesārņojuma nodoklis, kuru iekasē, pirmo reizi reģistrējot transportlīdzekļus.#Lieta C-438/10.

Tiesas (piektā palāta) 2011. gada 13. jūlija rīkojums – Direcția Generală a Finanțelor Publice Bacău un Administrația Finanțelor Publice Bacău/Druțu
      (lieta C‑438/10)
      Reglamenta 104. panta 3. punkta pirmā daļa – Iekšējie nodokļi – LESD 110. pants – Piesārņojuma nodoklis, ko iekasē transportlīdzekļu pirmās reģistrācijas brīdī
      Noteikumi par nodokļiem – Iekšējie nodokļi – Piesārņojuma nodoklis, kas piemērojams transportlīdzekļiem, tos pirmo reizi reģistrējot valsts teritorijā (LESD 110. pants)
         (sal. ar 20.–22. punktu un rezolutīvo daļu.)
      
      Priekšmets
      
         Lūgums sniegt prejudiciālu nolēmumu – 
               Curtea de Apel Bacău Secţia Comercială, Contencios Administrativ şi Fiscal
                – Iepriekš citās dalībvalstīs reģistrētu lietotu transportlīdzekļu reģistrācija – Dabas resursu nodoklis, kas ir piemērojams
                  transportlīdzekļiem, tos pirmo reizi reģistrējot kādā no dalībvalstīm – Valsts tiesiskā regulējuma saderība ar LESD 110. pantu
                  – Diskriminācija, kas rodas salīdzinājumā ar lietotiem transportlīdzekļiem, kuri jau ir reģistrēti attiecīgās dalībvalsts
                  teritorijā un kuriem nepiemēro minēto nodokli, ja tie tiek pārdoti un no jauna reģistrēti
               
            Rezolutīvā daļa:
      LESD 110. pants ir interpretējams tādējādi, ka tas liedz dalībvalstij ieviest piesārņojuma nodokli, kas ir piemērojams transportlīdzekļiem
         brīdī, kad tie pirmo reizi tiek reģistrēti šajā dalībvalstī, ja šis fiskālais pasākums ir veidots tā, ka tas padara neizdevīgu
         citās dalībvalstīs nopirktu lietotu transportlīdzekļu laišanu apgrozībā minētajā dalībvalstī, nepadarot neizdevīgu tāda paša
         vecuma un nolietojuma lietotu transportlīdzekļu iegādi valsts tirgū.